kardosdrur/scandi-wiki huggingface dataset:
Veronica TV (HMG)

Veronica var en nederlandsk tv-kanal, en del af Holland Media Group (HMG nu RTL Nederland). Kanalen fokuserede på den unge målgruppe med masse af reality, spillefilm og underholdning.

Historie 
Senderen Veronica opstod den 1. september 1995, da Foreningen Veronica opsagde deres samarbejde med Nederlandse Publieke Omroep, der har ansvar for de tre public-service kanaler som Veronica havde sendetid på.

Veronica blev, sammen med RTL 4, RTL 5 og Hitradio Veronica sammenført under Holland Media Group, et joint venture af Foreningen Veronica og CLT-UFA (i dag RTL Group).

Foreningen Veronica trak sig tilbage og behold retten til navnet, mens Holland Media Group (det senere RTL Group) behold alle rettigheder til tv-stationen. Dette resulterede i, at senderen på 2. april 2001 blev omdøbt til Yorin.

I 2002 oprettede Foreningen Veronica igen en ny tv-station med navnet Veronica. Dette blev en fiasko, og året efter overtog SBS Broadcasting BV pladsen ved at omdøbe senderen V8 til Veronica TV. Vereniging Veronica behold varemærkeret men har ingen kontrol over denne tv-station.

Logo

Programmer 

20 plus (1995)
All You Need Is Love (1995-1998)
Big Brother (1999-2000)
Boobytrap (1995-2001)
BRARD (1997-1999)
Brard gaat extreem (1997-1998)
Call TV (1995-1997)
De Heilige Koe (1996-2001)
De Hunkering (1997-1999)
Denktank (1995-1999)
Die 2: Nieuwe Koeien (1995-1996)
Flodder (1995-2001, inklusiv genudsendelser)
Friends (1995-2001)
Hagens (1995)
Heartbreak Hotel (*)
Hard Gras (1996)
Hoe hoort het eigenlijk? (1999)
Liefde op het eerste gezicht (1995-1996)
Megafestatie TV (1997-2000)
Now or Never (1995-1998)
N.O.W. TV (1995-1998)
Onderweg naar Morgen (1995-2001)
SamSam (1995-2001)
Sex voor de Buch (1997-1999)
Sportfreaks (1995)
Starmaker (2001)
Televisione di Rolfo (2000)
The Box of Love (2000)
Top 100 aller tijden TV (1997-1998)
TreXX (1995-1996)
TV Woonmagazine (1995-2000)
Uhhh... Vergeet je Tandenborstel Niet! (1995-1999)
Wannahaves (2000-2001)
Who's Talking (1996-1998)
Veronica Live (1997-2000)
Veronica's Nieuwslijn (1995-1996)
Young Americans (1996)

Kilder 
 Artiklen er helt eller delvis oversat fra Veronica TV (HMG) og Lijst van programma's van Veronica TV (HMG) på Wikipedia på nederlandsk. 

Tv-stationer fra Nederlandene
Omroep Brabant

Omroep Brabant er den den nederlandske provins Noord-Brabants regionale public-service tv-kanal.

Historie 
Den første radioudsendelse var på den 1. september 1976. Jacques Grijpink var direktør ved oprettelsen af Omroep Brabant. I første omgang blev der lavet radio-udsendelser til Eindhoven og omegn.

I marts 1989 begyndte Omroep Brabant med at sende lokalversioner med studier i Breda, 's-Hertogenbosch og Tilburg. Studierne i 's-Hertogenbosch og Tilburg bortskaffes efter nogle år. Studiet i Breda er hjem til redaktionen for West-Brabant, der dækker området fra Bergen-op-Zoom til Tilburg.

Siden september 1997 laver Omroep Brabant fjernsynsprogrammer. Senderen har daglig fire direkte nyhedsudsendelser (07.00, 09.30, 12.30 og 18.30) og baggrundsprogrammer fra studiet i Son, tæt på Eindhoven. Fra 1 marts 1982 til september 2011 stod meteorologen Johan Verschuuren fra Aarle-Rixtel for den regionale vejrudsigt. Dette blev i september 2007 overtaget af Meteo Consult. Udover nyheder og vejret har Omroep Brabant en række faste programmer, der sigter på området.

Omroep Brabant udsender også de regionale nyheder på internettet og har desuden har også mobile apps, og redaktionen er også aktiv på de sociale medier.

Kilder 
Artiklen er helt eller delvis oversat fra Wikipedia på nederlandsk

Eksterne henvisninger 

 Officiel hjemmeside

Tv-stationer fra Nederlandene
Radiostationer
Etableret i 1976
Veninderne

Veninderne, med den engelske originaltitel Mistresses, er en britisk dramaserie fra året 2008 og frem i tre sæsoner for i alt 16 afsnit som er blevet sendt i TV. I Danmark har TV-serien vist på DR.

Handling 
De fire venner Katie, Trudi, Jessica og Siobhan mødte på universitetet og er omkring 30 år gamle. De forsøger at komme sammen i karriere og kærlighed, hvilket ikke er det nemmeste. Alle har deres problemer at kæmpe med, problemer, som de ikke engang deler med deres nærmeste venner.

Medvirkende 
Sarah Parish som Katie Roden
Sharon Small som Trudi Malloy
Shelley Conn som Jessica Fraser
Orla Brady som Siobhan Dillon

Kilder

Eksterne Henvisninger 
 

Dramaserier fra Storbritannien
Tv-programmer fra BBC
Britiske tv-serier fra 2000'erne
Britiske tv-serier fra 2010'erne
Pascal Cherki

Pascal Cherki (født 1. september 1966 i Paris) er en fransk socialistisk politiker.

Han var som medlem af Parti Socialiste borgmester i det Paris' 14. arrondissement fra 2009 til 2014 efter at have været viceborgmester i Paris fra 2001 til 2009 med ansvar for sport fra 2001 til 2008 og uddannelse fra 2008 til 2009. Fra 2012 til 2017 var han stedfortræder til Nationalforsamlingen for den 11. valgkreds i Paris.

Indtil 2017 var han medlem af Parti Socialiste (PS). Han forlod i oktober PS til Génération.s..

Kommunalpolitiker 
Pascal Cherki var medlem af bydelsrådet for 14. arrondissement i Paris i 1995 – 2009, og han var borgmester for 14. arrondissement  i  2009 – 2014.

I selve Paris var han vicborgmester i 2001 – 2009. Først var han rådmand for sport (2001 – 2008) og derefter rådmand for uddannelse (2008 – 2009).

Medlem af Nationalforsamlingen 
I 2012 – 2017 repræsentere Pascal Cherki Paris's 11. kreds i Nationalforsamlingen. Her tilsluttede han sig Socialisterne. Han tilhørte partiets venstrefløj, og han stemte flere gange mod partilinjen.

Ved valget i 2017 mistede han mandatet til en modkandidat fra Den demokratiske bevægelse.

Partiskifte 
Pascal Cherki blev medlem af Socialistpartiet i 1992, og her var han med i 35 år. Den 10. oktober 2017 meddelte han, at han havde skiftet til en mere venstreorienteret udbrydergruppe, Génération.s, der ledes af Benoît Hamon (en tidligere præsidentkandidat).

Referencer 

Socialister fra Frankrig
Guillaume Balas

Guillaume Balas (født 30. august 1972 i Rillieux-la-Pape ved Lyon, Auvergne-Rhône-Alpes, Frankrig) er en tidligere fransk socialistisk politiker, der den 20. februar 2018 tilsluttede sig et nyt venstreorienteret parti.

Kampagnen for Benoît Hamon 
I 2017 var Guillaume Balas var koordinator i kampagnen for valget af Benoît Hamon til Frankrigs præsident. Den 14. november 2017 meldte Guillaume Balas sig ud af  Socialistpartiet, og  den 20. februar 2018 meddelte han Europa-Parlamentet, at han havde meldt sig ind i Benoît Hamons nye mere venstreorienterede parti.

Medlem af Europa-Parlamentet 
Guillaume Balas er indvalgt i Europa-Parlamentet for Île-de-France. Han har tilsluttet sig Den socialistiske gruppe, og han er valgt for perioden 2014 – 2019.

Noter

Socialister fra Frankrig
Medlemmer af Europa-Parlamentet fra Frankrig
Växjö Lakers Hockey

Växjö Lakers Hockey er en ishockeyforening fra Växjö, Sverige. Klubben blev grundlagt i 1997, og vandt det svenske mesterskab i 2015 og 2018.

Kilder

Eksterne henvisninger 
 Växjö Lakers

Ishockeyklubber i Sverige
Etableret i 1997
Isabelle Thomas

Isabelle Thomas (født 26. november 1961 i Le Blanc-Mesnil ved Paris, Seine-Saint-Denis, Île-de-France, Frankrig) er en tidligere fransk socialistisk politiker, der i december 2017 tilsluttede sig et nyt venstreorienteret parti.

Kampagnen for Benoît Hamon 
I 2017 var Isabelle Thomas europapolitisk ordfører i kampagnen for valget af Benoît Hamon til Frankrigs præsident. I november 2017 meldte Isabelle Thomas sig ud af  Socialistpartiet, og den 5. december 2017 meddelte hun Europa-Parlamentet, at hun havde meldt sig ind i Benoît Hamons nye mere venstreorienterede parti.

Medlem af Europa-Parlamentet 
Isabelle Thomas er indvalgt i Europa-Parlamentet for den vestfranske kreds (Bretagne, Pays de la Loire og den nordlige del af Nouvelle-Aquitaine). Hun har tilsluttet sig Den socialistiske gruppe. Hendes første periode i Europa-Parlamentet var 2012 – 2014, og hun er genvalgt for perioden 2014 – 2019.

Andre poster 
Isabelle Thomas var medstifter af SOS mod Racisme i 1984.

Hun har været medlem af byrådet i Saint-Malo og næstformand for regionsrådet i Bretagne. Hun havde ansvaret for regionens havpolitik og beskyttelsen af kysten.

Noter

Socialister fra Frankrig
Medlemmer af Europa-Parlamentet fra Frankrig
Jadon Sancho

Jadon Malik Sancho (født 25. marts 2000) er en engelsk professionel fodboldspiller, som spiller for Premier League-klubben Manchester United F.C. og Englands landshold.

Baggrund 
Sancho er født i det sydlige London i England. Begge hans forældre kommer fra Trinidad og Tobago.

Klubkarriere

Borussia Dortmund 
Sancho kom igennem Manchester Citys ungdomsakademi, men skiftede til Borussia Dortmund i august 2017, før han spillede en kamp for Citys førstehold.  Han blev hos Dortmund med samme en del af førsteholdet, hvor han imponerende. Han blev i 2018-19 sæsonen inkluderet på årets hold i Bundesligaen. 

Han blev igen inkluderet i årets hold i 2019-20 sæsonen. Han scorede to mål i DFB-pokal finalen imod RB Leipzig i 2021, da Dortmund vandt tuneringen.

Manchester United 
Sancho skiftede i juli 2021 til Manchester United.

Landsholdskarriere

Ungdomslandshold 
Sancho har repræsenteret England på flere ungdomsniveauer. Han var del af Englands trup som vandt U/17 VM i 2017.

Seniorlandshold 
Sancho debuterede for seniorlandsholdet den 12. oktober 2021. Han var del af Englands trup til EM 2020. 

England nåede til finalen ved EM 2020, hvor at de tabte på straffespark til Italien. Sancho missede her sit straffespark, og han, sammen med holdkammerater Marcus Rashford og Bukayo Saka, som også havde misset deres straffespark, blev efter kampen udsat for store mængder af racistiske kommentarer online.

Titler 
Borussia Dortmund
 DFB-Pokal: 1 (2020-21)
 DFL-Supercup: 1 (2019)

England U/17

 U/17 Verdensmesterskabet: 1 (2017)

Individuelle

 U/17 Verdensmesterskabet Tuneringens spiller: 1 (2017)
 U/17 Europamesterskabet Tuneringens hold: 1 (2017)
 Bundesliga Månedens spiller: 3 (Oktober 2018, Februar 2020, Februar 2021)
 Bundesliga Sæsonens hold: 2 (2018-19, 2019-20)
 kicker Bundesliga Sæsonens hold: 2 (2018-19, 2019-20)
 VDV Sæsonens hold: 2 (2018-19, 2019-20)

Kilder

Eksterne henvisninger 

Personer fra London
Fodboldspillere fra England
Fodboldlandsholdsspillere fra England
Fodboldspillere fra Borussia Dortmund
Fodboldspillere fra Manchester United F.C.
Deltagere ved det europæiske mesterskab i fodbold 2020
Philippe Martin (Politiker)

Philippe Martin (født 22. november 1953 i La Garenne-Colombes  ved Paris, Hauts-de-Seine, Île-de-France, Frankrig) er en tidligere fransk socialistisk politiker, der i 2017 tilsluttede sig Génération.s, der er et nyt venstreorienteret parti.

Kampagnen for Benoît Hamon 
Ved primærvalget i begyndelsen af 2017 støttede Philippe Martin, at Benoît Hamon blev Socialistpartiets kandidat til posten som Frankrigs præsident. Under selve valgkampen var han  Benoît Hamons energipolitiske ordfører («mission Énergies 2025»).

Den 1. juli 2017 meddelte Philippe Martin, at han støttede Benoît Hamons nye mere venstreorienterede bevægelse (Génération.s). I første omgang beholdt Philippe Martin dog sit medlemskab i Socialistpartiet.

Minister og medlem af Nationalforsamlingen 
I 2013 – 2014 var Philippe Martin minister for økologi, bæredygtig udvikling og energi i Jean-Marc Ayraults anden regering.

I  2002 – 2013 og 2014 – 2017 var Philippe Martin medlem af Nationalforsamlingen for Gers's første kreds. Fra 27. juni 2007 var han næstformand for Gruppen af socialister, radikale og borgere (Groupe socialiste, radical et citoyen (SRC)). Han havde ansvaret for bæredygtig udvikling og landbrug. Han var også medlems af Nationalforsamlingens finansudvalg.
 
I 2017 blev han formand for det franske agentur for biodiversitet.

I januar 2022. Pierreartin er kendt skyldig i "underslæb af offentlige midler" og idømt to års fængsel og til at tilbagebetale 238.000 euro til nationalforsamlingen, hans kone idømmes seks måneders betinget fængsel for "medvirken til og fortielse af underslæb af offentlige midler". ”.

Regionspolitiker 
Philippe Martin var formand for departementsrådet for Gers i 1998 – 2013, og han fik posten tilbage, da han gik af som minister 2014.

Noter

Socialister fra Frankrig
Miljøministre fra Frankrig
Supersaurus

Supersaurus (= "superøgle") er en slægt af dinosaurer i familien Diplodocidae blandt sauropoderne. Forsteninger efter denne slægt med en alder af 153 millioner år blev første gang fundet i klipper fra juratiden i midten af Morrisonformationen i Colorado i 1972, og senere i Portugal.

Beskrivelse 

Supersaurus er blandt de største dinosaurer der kendes til, baseret på fossiler, og den nåede muligvis helt op på 33-34 m i længden og har vejet 32-36 tons.

Det første beskrevne eksemplar af Supersaurus var individuelle knogler, der indikerede en stor art i familien Diplodocidae. En stor nakkehvrivel fra samme sted blev senere tilskrevet Supersaurus, hvilket indikerer en meget langtstrakt hals. Nakkehvirvlen måler 1380 mm, og er den største kendte nakkehvirvel.

Det mere komplette eksemplar, WDC DMJ-021, indikerer at Supersaurus havde en anatomi, der meget mindede om Apatosaurus, men mindre robust bygget, særligt de aflange nakkehvirvler, hvilket har resulteret i en af de længste kendte halse på en sauropod.

Klassificering 
I 2015 fandt et studie af familien medlemmer, at Dinheirosaurus lourinhanensis var i samme gruppe som Supersaurus. Studiet mente, at den skulle betragtes som tilhørende slægten Supersaurus, nu med navnet Supersaurus lourinhanensis.

Referencer

Eksterne henvisninger 

Dinosaurer
Gammelstrup Kirke

Gammelstrup Kirke ligger i Gammelstrup Sogn i Viborg Domprovsti. Kirken er en såkaldt kullet kirke, dvs. uden kirketårn.

Eksterne kilder og henvisninger 
 Gammelstrup Kirke hos KortTilKirken.dk

Kirker i Viborg Stift
Kirker i Viborg Kommune
Kirker i Viborg Amt
Castricum

Castricum er en by og kommune i Holland med omkring 35.000 indbyggere. Den er beliggende på den vestlige kyst i regionen Noord-Holland.

Stedet er et mål for turister, der besøger strandene og det nærtliggende klit-landskab.

Referencer

Eksterne henvisninger 

Byer i Nord-Holland
Rabalder

RABALDER er et Gasolin & Kim Larsen kopi band der består af musikere der var med i et af de allerførste Gasolin kopibands der blev startet i Danmark. Nemlig Kai Jack Andersen der helt tilbage i start 90'erne dannede bandet GasJam der eksisterede i en lang årrække med musikerne Kai Jack Andersen som sanger og frontfigur,  Jan Zornig Andersen på Leadguitar, Henning Elo Mortensen på bas og Toni Brown på trommer.
Gasjam endte med ved et par lejligheder at jamme med nogle af de originale medlemmer fra Gasolin heriblandt Wili Jønsson

Bandet blev sidenhen nedlagt da Kai Jack & Jan ville noget mere end de andre. Og derfor droppede de projektet og startede i stedet bandet Sjagget med en besætning bestående af Kai Jack, Jan Zornig, Henning Elo & Michael Bragt. Sjagget vandt i 2004 en konkurrence der hed DM i kopi musik og kunne herefter kalde sig Danmarks mestre i kopi. Konkurrencen havde flere indledende runder og sluttede af med en finale i Folkets hus i Struer hvor tre finale bands bestående af Pop Shop, Master of Puppets og Sjagget kæmpede om sejren og det blev Sjagget der vandt.
En af priserne for at vinde DM var en optræden på årets Haze over Haarum festival.
Sjagget udgav en cd der hed "Uden Slør" iløbet af den tid bandet eksisterede.
Sjagget var desuden med i kulturmagasinet "Nærbilleder" i 2011 på TV-MidtVest.

Rabalder har spillet til flere af de store af sommerens Rock festivaler, her kan bl.a. nævnes Rock i Holstebro, Herning Rocker, Nostalgi festivalen i Holstebro

Eksterne henvisninger 
 Bandets hjemmeside
 Sjagget(Rabalders tidligere band) i kulturmagasinet - Nærbilleder
 Sjaggets CD "Uden Slør" på Discogs

Rockgrupper fra Danmark
Helga Larsen

Helga Larsen (født 21. april 1884 i København, død 13. december 1947 i København) var en dansk fagforeningskvinde og socialdemokrat. Hun var én af de fire kvinder, der som de første indvalgtes i det danske Folketing ved valget i 1918.

Helga Larsen blev født på Fødselsstiftelsen i København. Moderen var den 22-årige bryggeriarbejderske Marie Sofie Petersen (1869 - 1920), der var aktiv i den tidlige københavnske arbejderbevægelse, hvor hun forsøgte at organisere sine arbejdskammerater. Faderen er ikke oplyst.  

Som 9-årig begyndte Helga Larsen at arbejde i et maskinstrikkeri efter skole, og som 16-årig blev hun bryggeriarbejderske ligesom moderen. I 1903 blev hun valgt til kasserer i Kvindeligt Bryggeriarbejderforbund for København og Omegn, der netop var stiftet. 1907 giftede hun sig med sporvejsfunktionær Christen Larsen og ophørte for en tid med sine faglige aktiviteter. Fra 1908 var hun forkvinde for de kvindelige bryggeriarbejderes forbund og sad fra 1909 i hovedbestyrelsen for Dansk Bryggeri-, Brænderi- og Mineralvandsarbejderforbund. Hun besad disse poster indtil 1927, hvor den samlede bestyrelse måtte gå af på grund at et mistillidsvotum i forbindelse med en lånesag.

Fra 1913 til 44 var Helga Larsen socialdemokratisk medlem af Borgerrepræsentationen i København og 1944-46 var hun rådmand for Magistratens 2. afdeling. 1933-35 var hun tilsynsførende ved Københavns kommunale børneforsorg og fra 1934 forstander for kommunens husvildeforsorg.

Helga Larsens særlige fokusområde var arbejderfamiliers vilkår samt forholdene for enlige mødre og deres børn. Hun arbejdede for afskaffelse af kvindeligt natarbejde, og i overensstemmelse med tidens normer mente hun, at mandlige arbejdere skulle aflønnes sådan, at de kunne forsørge deres familie, mens hustruen koncentrerede sig om hjem og børn.

I september 2009 fik Helga Larsen opkaldt en plads i Vanløse efter sig.

Referencer

Eksterne henvisninger 
 

 Dansk Kvindebiografisk Leksikon – Helga Larsen
 Kort omtale hos Arbejdermuseet - med foto

Personer fra København
Folketingsmedlemmer i 1910'erne
Folketingsmedlemmer i 1920'erne
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Tidligere folketingsmedlemmer fra Socialdemokraterne
Romandiet Rundt 2018

Romandiet Rundt 2018 var den 72. udgave af cykelløbet Romandiet Rundt. Det schweiziske etapeløb var det 19. arrangement på UCI's World Tour-kalender i 2018 og blev arrangeret mellem 24. og 29. april 2018. Den samlede vinder af løbet blev slovenske Primož Roglič fra .

Hold og ryttere

Danske ryttere 
 Michael Mørkøv kørte for 
 Jakob Fuglsang kørte for 
 Jesper Hansen kørte for

Etaperne

Prolog

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2018
UCI World Tour 2018
Rosamond M. Vanderburgh

Rosamond M. Vanderburgh, Rosamond M. Vanderburgh Salerno eller Rosamond Moate Vanderburgh (født 2. oktober 1926, død 2. juli 2011 i Ontario) var en canadisk forfatter.

Vanderburgh fik i 1948 sin BA hos Radcliffe College, og dimitterede i 1951 for sin MA fra Northwestern University og i 1989 fik hun sin ph.d. fra University of Pennsylvania.

Vandenburgh er blandt andet kendt for sin bog Shamanens datter (Engelsk: Shaman's Daughter) som hun skrev med forfatteren Nan F. Salerno. Bogen blev udgivet i 1980, og oversat til dansk af Arne Herløv Petersen og udgivet i 1982.

Værker 
 Shamanens datter (1980/1982)
 I am Nokomis, too: The biography of Verna Patronella Johnston (1977)

Kilder 

Forfattere fra Canada
Uha-uha

Uha-uha var en dansk tv-revy, der blev sendt på Danmarks Radio i 1970'erne. 

Blandt de medvirkende var blandt andre Sonja Oppenhagen, Buster Larsen, Lise Ringheim, Ulf Pilgaard, Elin Reimer og Ove Sprogøe. Blandt forfatterne var Lise Nørgaard, Paul Hammerich og Johannes Møllehave.

Referencer

Eksterne henvisnigner 
 
Se Uha-uha på DR Bonanza

Bonanza
DR-serier
Danske tv-serier fra 1970'erne
Hov-hov

Hov-hov var en dansk tv-revy, der blev sendt på Danmarks Radio fra 1968-70. 

Blandt de medvirkende var blandt andre Birgit Zinn, Buster Larsen, Karl Stegger, Kirsten Walther og Ulf Pilgaard. Blandt forfatterne var Benny Andersen, Johannes Møllehave, Knud Poulsen, Lise Sørensen og Paul Hammerich. 

Udsendelserne huskes bedst for deres tilbagevendende sketches med Buster Larsen, som dels altid skældte ud på sin kone Magda (som man aldrig så ansigtet af), og dels altid sluttede af med i raseri at kalde Danmark for et "Lorteland!".

Eksterne henvisninger 
 
Se Hov-hov på DR Bonanza

Bonanza
DR-serier
Danske tv-serier fra 1960'erne
Dicraeosauridae

Dicraeosauridae er en familie i overfamilien Diplodocoidea blandt sauropoderne. Familien  er en søstergruppe til Diplodocidae og inkluderer slægter som Amargasaurus, Suuwassea, Dicraeosaurus og Brachytrachelopan. Der er fundet eksemplarer fra denne familie i Nordamerika, Afrika og Sydamerika. De levede fra slutningen af juratiden til kridttiden. Den eneste kendte slægt, der overlevede helt til kridttiden er Amargasaurus.

Gruppen blev beskrevet første gang af den tyske palæontolog Werner Janensch i 1914, efter han havde opdaget Dicraeosaurus i Tanzania. Dicraeosauridae adskiller sig fra andre sauropoder, da de har en relativt kort hals og lille krop.

Gruppen er monofyletisk og velunderbygget fylogenetisk med 13 forskellige synapomorfier der findes i den. Udspaltningen fra søstergruppen Diplodocidae skete sandsynligvis i midten af juratiden, hvilket ses af deres diversitet i både Sydamerika og Østafrika da Gondwana stadig var et samlet landområde. Der er dog uenighed blandt palæontologer om den fylogenetiske placering af Suuwassea, der er den eneste slægt, som er blevet fundet i Nordamerika. Den er af nogle palæontologer blevet karakteriseret som et tidligt udspaltet medlem af gruppen og af andre som et medlem af Diplodocidae. Placeringen af Suuwassea som en del af enten Dicraeosauridae eller Diplodocidae har stor biogeografisk betydning for udviklingen af Dicraeosauridae.

Klassificering 
Der er flere forskellige fylogenetiske inddelinger af Dicraeosauridae og den interne kladistik er ikke afklaret. Suuwassea bliver enten placeret som en basal dicraeosaurid eller en basal diplodocoid. To af de nyeste studier fra 2015 er udgivet af Tschopp et al. og ifølge denne blive Dicraeosauridae inddelt som følger:

Referencer 

Dinosaurer
Amargasaurus

Amargasaurus (= "La Amarga-øgle") er en slægt af dinosaurer fra tidlig kridttid (129,4–122,46 millioner år siden). Det eneste kendte skelet blev fundet i Argentina i 1984 og er stort set komplet, inklusiv et delvist kranium, hvilket gør Amargasaurus til en af de bedst kendte og dokumenterede sauropoder fra denne epoke. Amargasaurus blev beskrevet første gang i 1991 og indeholder en enkelt kendt art, Amargasaurus cazaui. Det var et stort dyr, men lille i sammenligning med andre sauropoder, der nåede 9-10 m i længden. Markant var to parallelle rækker af høje pigge ned ad nakke og ryg. Disse pigge, som også findes hos andre sauropoder, er de højeste man kender. Da den var i live, har disse pigge sandsynligvis understøttet et skjold af keratin. En alternativ, nu mere betvivlet,  teori går på, at de kan have dannet et slags stillads til et hudsejl. De har muligvis været brugt til markering, angreb eller forsvar.

Amargasaurus blev fundet i sedimentære bjergarter i La Amarga-formationen, der er dateret til en alder af omkring 125 millioner år, det vil sige fra den tidlige kridttid (barremium til sen aptium). Dyret var en planteæder, der delte habitat med mindst tre andre sauropoder fra samme periode, som muligvis har udnyttet forskellige føderessourcer for at kunne reducere konkurrencen. Amargasaurus spiste sandsynligvis af planter i mellemhøjden, idet orienteringen af det indre øre og nakkehvirvlerne tyder på, at snuden typisk har befundet sig mindst 80 cm og maksimalt 2,7 m over jorden. Inden for Sauropoda er Amargasaurus tættest beslægtet med Dicraeosaurus, Brachytrachelopan og Suuwassea fra juratiden. Sammen med disse slægter danner de familien Dicraeosauridae, som adskiller sig fra andre sauropoder med deres kortere hals og mindre krop.

Klassificering 
Det følgende kladogram af Tschopp og kolleger (2015) viser det formodede slægtskab mellem medlemmerne af Dicraeosauridae:

Referencer

Eksterne henvisninger 

Dinosaurer